**Hoofstuk 1: Mojo, die regisseur**

**Mojo se dag by die skool was doodgewoon totdat daar ŉ onverwagse aankondiging gemaak word.**

"Dis Juffrou Clara wat praat. Ons doen nou die rolverdeling vir ons skool se opvoering van Grease, die musiekblyspel. Ons soek na akteurs, stelontwerpers, en ŉ regisseur! As julle belangstel, kom asseblief ná skool na my opslaanklas toe."

"Kêrels," sê Mojo, uitasem, “Ek gaan Grease se regisseur wees, en ek wil hê my maats moet deel wees daarvan!"

"Wat?" sê Katie. “Geeneen van ons het al ooit aan teater deelgeneem nie, Mojo!”

"Dan is dit tyd dat ons nou daarmee begin," sê Mojo.

"Gabby, jy is goed met kuns en jy kan wonderlike stelontwerpe skep. Bear, jy kan beliging doen. En Katie en Bruce, julle kan ons sterre wees!"

**Saam fantaseer hulle oor ŉ wonderlike vertoning wat hulle op die planke kan bring. Hulle besluit om voort te gaan daarmee.**

**Die openingsaand was besig om vinnig nader te kom, maar die stel was nog ver van klaar. En Bruce en Katie was nog nie lekker op dreef as akteurs nie.**

"Ek’s jammer," sê Katie. "Ek’t weer my woorde vergeet."

"Als reg!" sê Mojo. "Ons leer almal."

Op daardie oomblik kom Maya van die skoolkoerant om te sien hoe dit met die toneelstuk gaan.

"Jammer, Mojo, dis Maya van die Monster Herald. Vier dae voor openingsaand. Sal jou span reg wees?"

"Ek dink so," sê Mojo. "Ons werk almal baie hard."

"Wel," sê Maya, "Ek hoop net julle stel julleself nie in die verleentheid nie. Dankie vir jou tyd!"

**Mojo voel vir die eerste keer bekommerd oor die toneelstuk. Het hy homself en sy maats aan totale mislukking blootgestel? Hy snou skielik vir Katie toe.**

"Katie, leer die draaiboek vanaand," sê Mojo. "Moenie jou woorde vergeet nie!"

**Terwyl Mojo die skoolkoerant die volgende dag by die repetisie lees, raak hy skielik baie benoud.**

"Mojo," sê Katie, "Ek kan nie hierdie woorde onthou nie. Kan jy my help?"

**Dadelik en vinnig raak die benoude gevoel al hoe erger. Mojo begin sweet. Skielik is hy woedend.**

"Gee enige iemand eers om vir die toneelstuk?" skreeu hy.

**Stilte heers op die stel.**

"Katie," sê hy, "Ek moes nooit toegelaat het dat jy in my toneelstuk optree nie."

"Dink jy ek doen nie my bes nie?" sê Katie. "Nou maar goed, jy kan dit self doen, want ek bedank!"

**Katie hardloop van die verhoog af. Die ander monsters loop agter haar aan. Niemand wil saam met Mojo werk as hy so optree nie. Mojo se woede verander in vrees. Die openingsaand is oor drie dae en sy eie maats het van die stel af geloop.**

"Groen Mannetjie," sê Bruce. "Ek het maats wat jy moet leer ken, en so vinnig as moontlik."

**Bruce lei Mojo in ŉ geheimsinnige donker gang af. Hulle bly staan voor ŉ geslote deur wat Mojo nog nooit gesien het nie. Mojo hoor ŉ growwe stem brom, "Wagwoord?"**

**Bruce glimlag en gee ŉ vreemde woord, "Empatie." Vir ŉ rukkie gebeur daar niks nie. Dan kraak die deur as dit oopmaak.**

**Wat dink jy het met Mojo gebeur? Hoe kan hy sy toneelstuk red?**

**Nou ja, dis beslis ŉ interessante vraag.**

**Hoofstuk 2: Mojo ontdek die doolhof**

**Terwyl Mojo laas besig was met sy toneelstuk as regisseur, het ŉ sekere gevoel by hom posgevat en voordat hy sy oë kon uitvee, het sy geselskap van die verhoog afgestap. Bruce het Mojo belowe dat die antwoord om die toneelspel te red in ŉ geheimsinnige kamer by die skool lê.**

“Ek dink regtig ons moet teruggaan ouditorium toe,” sê Mojo.

“Ek vra opreg om verskoning, ouens!” sê Christoph. “Dis al weer daai ellendige elektrisiteit … in elkgeval, sal ons met ons belofte voortgaan?”

Die groep praat saam, “Ons is monsters, en om beter monsters te wees, moet ons mekaar beter verstaan.”

“Jammer om te onderbreek,” sê Mojo, “maar watse plek is dit die?”

“Ons noem onsself MMV,” sê Jenna.

“Dit staan vir Monsters wat Monsters Verstaan,” sê Jamie. “Ons is van mening dat almal in ons skool eendag met mekaar oor die weg sal kan kom…”

“As ons ander mense bewusmaak daarvan dat dít wat ons doen ander mense se gevoelens kan beïnvloed,” sê Jenna.

“H’m, ander mense se gevoelens beïnvloed. Wat ŉ interessante gedagte,” dink Mojo.

“Maar wat maak jy hier?” sê Danny.

“Ouens, ken julle die Groen Mannetjie?” sê Bruce. “Hy is die regisseur van die skool se toneelstuk, maar hy het julle hulp nodig.”

“Oukei, Mojo,” sê Christoph, “vertel ons nou asseblief wat aangaan.”

“Wel, ek weet nie,” sê Mojo. “Dis die eerste keer dat ek regisseur is. Ek wil hê almal moet harder werk, anders sal die toneelstuk heeltemal misluk.”

“Die eerste keer as regisseur, nie waar nie? Ek vermoed jy het nogal baie stres.”

“Ja, ek het seker bietjie stres,” sê Mojo.

“Dis interessant!” sê Christoph. “Jy weet, om jou oor mislukking te bekommer, kan sterk gevoelens ontlok.”

“Ag natuurlik,” sê Danny, “die doolhof.”

“Ag nee!” snak die monsters na hulle asems.

“Wat is die doolhof?” said Mojo.

“Die doolhof,” sê Jenna, “gebeur wanneer ons vasgevang raak in ŉ sterk gevoel.

“As ons eers in die doolhof is, kan ons nie sien hoe ander mense om ons voel nie.”

“Hulle sê dat as mens in die doolhof is,” sê Jamie, “jy lelik met jou maats kan wees sonder om eers te besef dat jy dit doen.”

**Mojo begin raaksien dat hy ŉ sterk gevoel gehad het. Hy het vasgevang geraak in die aaklige gevoel dat die toneelstuk nie suksesvol sal wees nie. Maar die ergste van alles is dat hy nie besef het hoe hy sy eie maats behandel het nie. Hy was in … die doolhof.**

“Hoe het ek toegelaat dat ek in die doolhof vasgevang word?”

“Moenie bekommerd wees nie, Mojo,” sê Jenna. “Almal ondervind hierdie gevoelens.”

“En jy’s gelukkig, klein mannetjie” sê Danny, “daar’s ŉ manier om jouself uit die doolhof te hou.”

**H’m, hoe dink jy kan Mojo volgende keer uit die doolhof bly?**

**Nou ja, dis beslis ŉ interessante vraag.**

**Hoofstuk 3: Ontsnap uit die doolhof**

**Die MMV-groep het laas vir Mojo help besef dat dit sy sterk gevoelens oor die naderende toneelstuk was wat veroorsaak het dat hy vasgevang geraak het in … die doolhof.**

**Die volgende dag het MMV saam met Mojo gewerk om hom te help om uit die doolhof te bly.**

“Onthou nou, Mojo, dis normaal om sterk gevoelens te hê, soos om kwaad of senuweeagtig te wees. Maar as jy weer so voel, is dit noodsaaklik dat jy ŉ oomblik stilstaan en net asemhaal.”

“Haal asem; ek verstaan jou,” sê Mojo. “Dis redelik maklik.”

“Jy is inderdaad reg, ” sê Christoph, “maar dis wát jy gedurende daardie asemhaling doen wat jou buite die hek sal hou. Gebruik daardie tyd om jouself in die mense om jou se skoene te plaas.”

“Plaas myself in iemand anders se skoene? Wat beteken dit?”

**Na skool het Mojo sy vriende bymekaargemaak en verduidelik hoe hy in die doolhof gevange gehou was. Hulle was eers huiwerig, maar het geweet dat as hulle wou hê dat die toneelstuk suksesvol moet wees, hulle Mojo moes vertrou en as ŉ span moes saamwerk.**

**Hulle het aan die werk gespring. Hulle het geleer om mekaar te ondersteun. Hulle het uit hulle foute geleer. Hulle het selfs gehelp om vir Bruce te leer dans. En sommer vinnig was openingaand daar.**

“Oukei, span, Bedryf 2 kom volgende.” sê Ben. “Katie, oor 30 sekondes is jy op die verhoog.”

“Ek … ek dink nie ek kan uitgaan nie,” sê Katie. “Ek dink ek het al my woorde vergeet!”

“Is daar moeiliheid aan die kom op openingsaand,” sê Maya. “Kan die vertoning voortgaan?”

**Daardie aaklige bekommerde gevoel het teruggekeer en was aan die groei in Mojo se binneste. Hy begin sweet. Sy maag trek op ŉ knop en hy voel of almal in die gehoor op sy skouers druk.**

“Groen Mannetjie,” fluister Bruce, “onthou om asem te haal …”

“Waarmee is Katie besig? Dis ŉ volslae ramp!”

“Wag so ŉ bietjie. Wat het Christoph gesê?”

“Iets simpels oor haar skoene. Sy dra nie eers skoene nie!”

“Verbeel jou jy staan in haar skoene. Dis reg!”

“H’m, nes dit ons eerste keer as regisseur is, is dit ook haar eerste keer as aktrise, en sy gaan nou-nou op die verhoog voor die hele skool verskyn!”

“Jislaaik, dit verg eintlik baie moed. Ek sal dit nie kan doen nie.”

“Natuurlik. Sy moet vreeslik senuweeagtig wees.”

“Jy’s reg, ons moet haar help.”

“Katie, ek het nou net in jou skoene gestaan en ek het iets besef …”

“Het jy in my skoene gestaan?” sê Katie.

“Ja, en ek het besef dat jy waarskynlik die woorde vergeet het omdat jy senuweeagtig is om vir die eerste keer toneel te speel. Maar dis nie nodig om senuweeagtig te voel nie.”

“Nie?” vra Katie.

“Nee. Ek weet jy ken die woorde. Dit vat jou ŉ paar sekondes om ŉ nuwe Wiskundevergelyking te memoriseer, en jy oefen al weke aan hierdie woorde! Buitendien, wat maak dit saak as jy ŉ paar foute maak? Jy probeer iets nuuts voor die hele skool doen en dis die koelste ding ooit.”

“Katie, Mojo!” sê Ben. “Jammer om te onderbreek, maar ons het amper nie meer tyd oor nie. Wat wil julle doen?”

“Kom ons gaan!” sê Katie. “Maak die gordyn oop!”

**Kon Mojo hierdie keer uit die doolhof bly?**

**Hoe het hy dit gedoen?**

**Nou ja, dis beslis ŉ interessante vraag.**